مۇرات ىبىراي ۇلى

**جاڭا داۋىردەگى ەلىمىز قازاق اقپارات ىستەرىنىڭ پارتيالىلىعى تۋرالى**

[قىسقاشا مازمۇنى]: پارتيالىلىق \_\_ سوتسياليستىك اقپارات ىستەرىنىڭ ماڭىزدى ءبىر سيپاتى. جاڭا داۋىردەگى ەلىمىز اقپارات ىستەرىنىڭ پارتيالىلىعىن ەلىمىزدىڭ جاڭا تاريحي جاعدايى، سونداي-اق، ەلىمىز اقپارات جانە تاراتۋ عىلىمى نازارياسى مەن پراكتيكاسىنىڭ دامۋ زاڭدىلىعى بەلگىلەگەن. جاڭا داۋىردە ەلىمىز قازاق اقپارات ىستەرى تۇتاس ەلىمىز اقپارات ىستەرىنىڭ ماڭىزدى قۇرامداس ءبولىمى رەتىندە ماركىستىك اقپارات كوزقاراسىن، وتە-موتە، باس شۋجي شي جنيپڭنىڭ پارتيا 18-قۇرىلتايىنان بەرى اقپارات ىستەرى تۋرالى بايىمداۋلارى مەن كوزقاراستارىن ۇيرەنۋى؛ پارتيا ورتالىق كوميتەتىمەن وسكەلەڭ ءبىر اۋىزدىلىقتى ساقتاۋى؛ ساپ تۇزەۋ تانىمىن كۇشەيتۋى؛ سونداي-اق، شينجياڭ قىزمەتىنىڭ باس نىساناسى \_\_ قوعام ورنىقتىلىعى مەن ۇلتتار ىنتىماعى قىزمەتى ءۇشىن دۇرىس جاماعات پىكىرى ورتاسىن جاراتۋى ءتيىس.

**[ءتۇيىندى سوزدەر]:** جاڭا داۋىردەگى ەلىمىز اقپارات ىستەرىنىڭ پارتيالىلىعى، جاڭا داۋىردەگى ەلىمىز قازاق اقپارات ىستەرى، دۇرىس جاماعات پىكىرىنە جەتەكشىلىك ەتۋ، قوعام ورنىقتىلىعى، ۇلتتار ىنتىماعى

ەرتەدەن قازىرگە دەيىن، جۇڭگودان شەتەلگە دەيىن ءارقانداي ءبىر اقپارات ىستەرى بەلگىلى ءبىر تاپتىڭ، توپتىڭ كوزقاراسىن، يدەياسىن، سۇيىسپەنشىلىگىن بەينەلەپ، بەلگىلى قوعامدىق ەكونوميكالىق بازيستىڭ اڭسىن كوتەرەدى[1]. سوندىقتان ونى ايقىن پارتيالىلىق سيپاتقا يە دەيمىز. اقپارات ىستەرىنىڭ پارتيالىلىعى\_\_ اقپارات ىستەرىنىڭ ەرەكشە ءبىر سيپاتى، ول قوعام دامۋى بەلگىلى ءبىر ساتىعا جەتكەندە، تاپ مۇددەسىنىڭ قاجەتىنە ساي پايدا بولعان. سوتسياليستىك اقپارات ىستەرى پارتيالىلىقتى ءوزىنىڭ ايقىن تۋى ەتەدى. اقپارات ىستەرىنىڭ پارتيالىلىق پرينسيپى اقپارات ىستەرى پارتيالىلىعىنىڭ ناقتى مازمۇنى، بىلايشا ايتقاندا، اقپاراتتىڭ پارتيالىلىعى ءماننىڭ تىكەلەي باياندالۋى. ادەتتەگى جاعدايدا ءبىز بۇل ەكى كاتەگوريانى تۇبىرىنەن ءبولىپ الا المايمىز، سوندىقتان اقپاراتتىڭ پارتيالىلىعىن ءسوز ەتەدى ەكەنبىز اقپاراتتىڭ پارتيالىلىق پرينسيبى دە تابيعي ءسوز بولادى[2].

**ءبىرىنشى، ەلىمىز اقپارات ىستەرىنىڭ جاڭا داۋىردەگى پارتيالىلىعى تۋرالى شولۋ**

اقپارات ىستەرىنىڭ پارتيالىلىعى ماركستىك اقپارات كوزقاراسىنىڭ ماڭىزدى ءبىر تاراۋى. ول اقپارات ىستەرىنىڭ يدەيالىق جاقتا ماركستىك اقپارات كوزقاراسىنا تاباندى بولۋى، ساياسي جاقتا پارتيا ورتالىق كوميتەتىمەن وسكەلەڭ ءبىر اۋىزدىلىقتى ساقتاۋى، ۇيىمدىق جاقتا پارتيانىڭ باسشىلىعىنا بويسۇنۋىنان كورنەكتەنەدى. ەلىمىز اقپارات ىستەرىنىڭ پارتيالىلىعى نازارياسى ماركستىك اقپارات كوزقاراسى پارتيالىلىعى نازارياسىنىڭ جۇڭگوشالانۋ بارىسىندا بىرتىندەپ بايىعان، كەمەلدەنگەن تاراۋى. جاڭا داۋىردەگى ەلىمىز اقپارات ىستەرىنىڭ پارتيالىلىعى پارتيا 18-قۇرىلتايىنان بەرى باس شۋجي شي جينپيڭنىڭ 1100 رەتتەن استام سويلەگەن ماڭىزدى سوزدەرىندە، وتە-موتە، اقپارات ۇگىت قىزمەتىنە، يدەيولوگيا سالاسىنا باعىتتاي سويلەگەن ون نەشە رەتكى ماڭىزدى سوزدەرىندە[3] جان-جاقتى، تەرەڭ بايىمدالعان. ناقتىراق ايتقاندا، باس شۋجي شي جينپيڭ «مەملەكەتتىك ۇگىت-يدەيا قىزمەتى ماجىلىسىندە»؛ «ورتالىقتىڭ رەفورمانى جالپى بەتتىك تەرەڭدەتۋگە باسشىلىق ەتۋ گرۋپپاسىنىڭ 4-رەتكى ماجىلىسىندە»؛ «پارتيانىڭ اقپاراتتىق جاماعات پىكىرى قىزمەتى جونىندەگى اڭگىمە ماجىلىستە» سويلەگەن ماڭىزدى سوزىندە؛ 2016-جىلى 11-ايدىڭ 7-كۇنى جۇڭگو تىلشىلەر قوعامنىڭ 9-كەزەكتى القالار كەڭەسىنىڭ بارلىق ۋاكىلدەرىمەن جانە جۇڭگو اقپارات سيلىعىنا، چاڭجياڭ، تاۋفىن سيلىعىنا يە بولعانداردىڭ ۋاكىلدەرىمەن كەزدەسكەندە قالىڭ تىلشىلەرگە ارتقان ءتۇرت ءتۇرلى ۇمىتىندە؛ 2017-جىلى 11-ايدىڭ 8-كۇنى جۇڭگو تىلشىلەر قوعامنىڭ قۇرىلعاندىعىنىڭ 80 جىلدىعىن قۇتتىقتاپ جازعان حاتىندا جاڭا جاعداي، جاڭا ءداۋىر الىندا ەلىمىز اقپارات ىستەرىنىڭ پارتيالىلىعى تۋرالى جان-جاقتى تەرەڭ بايىمدادى جانە قالىڭ اقپارات ىستەرى قىزمەتكەرلەرىنە وسكەلەڭ تالاپ قويدى. بۇل جەلىلەس ماڭىزدى سوزدەر جاڭا داۋىردەگى ەلىمىز اقپارات ىستەرى دامۋىنداعى اسا تەرەڭ تاريحي مانگە، ءىس جۇزىندىك جەتەكشىلىككە يە پروگراممالىق حۇجات، ساياسيلىعى مەن باعىتتامالىلىعى كۇشتى نازاريالىق جۇيە. جاڭا داۋىردەگى اقپارات ىستەرىنىڭ مىندەتى مەن بورىشىن ورىنداۋداعى باستى باعىت پەن باسىمدىق.

باس شۋجي شي جينپيڭ «پارتيانىڭ اقپاراتتىق جاماعات پىكىرى قىزمەتى جونىندەگى اڭگىمە ماجىلىستە» «پارتيانىڭ اقپاراتتىق جاماعات پىكىرى قىزمەتىندە پارتيالىلىق پرينسيپكە تاباندى بولۋدا، تۇپتەپ كەلگەندە، پارتيانىڭ اقپاراتتىق جاماعات پىكىرى قىزمەتىنە باسشىلىعىنا تاباندى بولۋ كەرەك. پارتيا مەن ۇكىمەتتىڭ باسقارۋىنداعى اقپارات مەديالارى − پارتيا مەن ۇكىمەتتىڭ ۇگىت شەبى، سوندىقتان، ءسوز جوق، پارتيانى باسشىلىققا الۋى كەرەك. پارتيانىڭ بۇقارالىق اقپارات مەديالارىنىڭ بارلىق قىزمەتى پارتيانىڭ ەركىن ايگىلەپ، پارتيانىڭ قۋاتتاماسىن بەينەلەۋى، پارتيا ورتالىق كوميتەتىنىڭ بەدەلىن، پارتيانىڭ ىنتىماعىن قورعاۋى، پارتيانى ءسۇيۋى، پارتيانى قورعاۋى، پارتيا ءۇشىن ىستەۋى؛ ساپ تۇزەۋ تانىمىن كۇشەيتىپ، يدەيادا، ساياسيدا، ارەكەتتە پارتيا ورتالىق كوميتەتىمەن ءبىر اۋىزدىلىقتى بارىنشا ساقتاۋى كەرەك» [4] دەپ بايىمدادى. بۇل بايىمداۋدا جاڭا داۋىردەگى يدەيادا، ساياسيدا، ارەكەتتە پارتيا ورتالىق كوميتەتىمەن ءبىر اۋىزدىلىقتى بارىنشا ساقتاۋ، ەلىمىز اقپارات ىستەرى پارتيا باسشىلىعىنا تاباندى بولۋ، ساپ تۇزەۋ ساناسىن كۇشەيتۋ سىندى پارتيالىلىق سيپات پەن تالاپ ايقىن اتاپ كورسەتىلسە، پارتيانىڭ اقپاراتتىق جاماعات پىكىرى قىزمەتىنىڭ بورىشى مەن مىندەتى جونىندەگى 48 ءسوزدى باعىتىندا «تۋدى بيىك ۇستاپ، باعىتقا جەتەكشىلىك ەتۋ، وزەكتى ارقاۋ ەتىپ، جالپى جاعدايعا قىزمەت ەتۋ» سىندى مازمۇندار جاڭا داۋىردەگى ەلىمىز اقپارات ىستەرى پارتيالىلىعىنىڭ ءمانى تۋرالى ىشكەرىلەي جاساعان تەرەڭ بايىمداۋ ەسەپتەلىنەدى.

 مۇنداعى «تۋدى بيىك ۇستاپ، باعىتقا جەتەكشىلىك ەتۋ» اقپاراتتىق جاماعات پىكىرى قىزمەتىنە قويىلعان ساياسي تالاپ[5]. تۋ \_\_ جۇڭگوشا سوتسياليزىم، تۋدى بيىك ۇستاۋ پارتيامىزدىڭ بەرىك سەنىمى. ال باعىتقا جەتەكشىلىك ەتۋدە دۇرىس ساياسي باعىتتان جازباۋ كەرەك. اقپارات ىستەرىنىڭ بارلىق قىزمەتى دۇرىس ساياسي باعىتتان جازباۋ ءۇشىن پارتيالىلىق جانە پارتيالىلىق پرينسيپ سىندى ءتۇبىرلى پرينسيپكە بولجىماي تاباندى بولىپ، يدەيادا، ساياسيدا، ارەكەتتە سانالى تۇردە پارتيا ورتالىق كوميتەتىمەن وسكەلەڭ ءبىر اۋىزدىلىقتى ساقتاۋ كەرەك. ال «وزەكتى ارقاۋ ەتىپ، جالپى جاعدايعا قىزمەت ەتۋ \_\_ ءداۋىر تالابى [6]. جالپى جاعدايعا قىزمەت ەتۋ ءۇشىن اقپارات ىستەرى پارتيا مەن مەملەكەت ىستەرىنىڭ زور جاعدايىنا بويسىنۋى جانە وعان قىزمەت ەتۋى كەرەك. ول ءۇشىن اقپارات ىستەرى ساياسي تانىمدى، جالپى جاعداي تانىمىن، وزەك تانىمىن جانە ساپ تۇزەۋ تانىمىن كۇشەيتىپ، تۇتاس قوعامدا اقىل-پاراساتتى شوعىرلاندىرىپ، ءبىر نيەت، ءبىر تىلەكپەن دامۋدى كوزدەۋ، جالپى جاعداي ءۇشىن قىزمەت ەتۋى ءتيىس.

**ەكىنشى جاڭا داۋىردەگى ەلىمىز قازاق اقپارات ىستەرى پارتيالىلىعىنىڭ باستى بەينەلەرى تۋرالى**

ەلىمىز قازاق اقپارات ىستەرى تۇتاس ەلىمىز اقپارات ىستەرىنىڭ ماڭىزدى قۇرامداس ءبولىمى، سوندىقتان ول جاڭا داۋىردەگى اقپارات ىستەرىنىڭ پارتيالىلىعى مەن پارتيالىلىق پرينسيپىنە تاباندى بولعاندا عانا باس شۋجي شي جينپيڭ ورتاعا قويعان جاڭا داۋىردەگى مىندەتى مەن بورىشىن اقاۋسىز، ناتيجەلى ورىنداي الادى. ەلىمىزدەگى قازاق ءتىلدى اقپارات جانە تاراتۋ مەديالارى، گازەت-جۋرنالدار، راديو-تەلەۆيزيالار، سايتتار، الەۋمەتتىك تۇعىرلار تۇگەلدەي [[1]](#footnote-1) پارتيا باسقارۋىنداعى اقپارات مەديالارى. ەلىمىز قازاق اقپارات ىستەرىنىڭ جاڭا داۋىردەگى پارتيالىلىعى مەن پارتيالىلىق پرينسيبى تۋرالى ايتقاندا تومەندەگى ءبىر قانشا جاقتارعا باسا نازار اۋدارۋعا تاتيدى دەپ قارايمىز.

ءبىرىنشى، جاڭا داۋىردەگى ەلىمىز قازاق اقپارات ىستەرى ماركستىك اقپارات كوزقاراسىن، وتە-موتە، باس شۋجي شي جينپيڭنىڭ پارتيا 18-قۇرىلتايىنان بەرى ەلىمىز اقپارات ىستەرى تۋرالى جاساعان ماڭىزدى بايىمداۋلارىن، تالاپتارىن، نۇسقاۋلارىن جەتەكشى نازاريالىق باعىت ەتە ءبىلۋى ءتيىس. جوعاردا ايتقانىمىزداي بۇل بايىمداۋلار، تالاپتار، نۇسقاۋلار ەلىمىز اقپارات ىستەرىنىڭ پارتيالىلىعى مەن پارتيالىلىق پرينسيبىنىڭ نازاريالىق جاقتاعى، يدەيالىق جاقتاعى باستى ولشەمى. سوندىقتان ءبىز ەلىمىز قازاق اقپارات ىستەرى باس شۋجي شي جينپيڭنىڭ جەلىلەس ماڭىزدى سوزدەرىن ۇيرەنۋ، تياناقتاندىرۋ، دايەكتەندىرۋ امالياتى بارىسىندا پارتيالىلىعىن كورنەكتەندىرۋى، پارتيالىلىق پرينسيپتە تاباندى بولۋى قاجەت دەپ ەسەپتەيمىز.

ەكىنشىدەن، جاڭا داۋىردەگى ەلىمىز اقپارات ىستەرى پارتيانىڭ باسشىلىعىنا ابسوليۋتتى تاباندى بولۋى، پارتيا ورتالىق كوميتەتىمەن وسكەلەڭ ءبىر اۋىزدىلىقتى ساقتاۋى، دۇرىس ساياسي باعىتتان جازباۋى ارقىلى ساياسي جاقتا پارتيالىلىعىن ايگىلەي الادى، بۇل اقپارات ىستەرى پارتيالىلىعىنىڭ ساياسي تالابى. پارتيا 18-قۇرىلتايىنان، وتە-موتە، ورتالىقتىڭ شينجياڭ قىزمەتى جونىندەگى ەكىنشى رەتكى اڭگىمە ماجىلىسىنەن بەرى ەلىمىز قازاق اقپارات ىستەرى، ياعني، قازاق تىلىندەگى گازەت-جۋرنالدار، راديو-تەلەۆيزيالار، جاڭا مەديالار اقپارات ىستەرىنىڭ بارلىق بۋىندارىندا پارتيا ورتالىق كوميتەتىمەن وسكەلەڭ ءبىر اۋىزدىلىقتى ساقتاي ءبىلدى ءارى كەلەلى ناتيجەلەرگە قول جەتكىزدى. ماسەلەن، «شينجياڭ گازەتىنىڭ» قازاقشا باسىلىمى اۆتونوميالى رايوندىق پارتكومنىڭ ورگان گازەتى رەتىندە ساياسي جاقتا پارتيا ورتالىق كوميتەتىمەن وسكەلەڭ ءبىر اۋىزدىلىقتى ساقتاۋدى گازەت شىعارۋدىڭ، دۇرىس جاماعات پىكىرىنە جەتەكشىلىك ەتۋدىڭ باستى باعىتى ەتىپ كەلەدى. گازەت رەداكسياسى گازەت حابارلارىنىڭ كەلۋ قاينارىن، گازەتتىڭ اقپارات ءوندىرىسى بارىسىن، تىلشىلىك-رەداكسيالىق (اۋدارماشىلىق) وتكەلىن، كوررەكتورلىق تەكسەرۋ-قاداعالاۋ بۋىندارىن ءارى ساياسي ءارى كاسىپتىك مىندەت رەتىندە قاداعالايدى، بۇل «شينجياڭ گازەتى» قازاقشا باسىلىمنىڭ پارتيالىلىق سيپاتىن كورنەكتەندىرۋ، پارتيالىلىق پرينسيپىن ساقتاۋدىڭ پارمەندى شاراسى بولدى. «شينجياڭ گازەتىنىڭ» قازاقشا باسىلىمى قازىر شي جينپيڭنىڭ جاڭا ءداۋىر جۇڭگوشا سوتسياليزىم يدەياسىن، پارتيا 19-قۇرىلتاي رۋحىن، پارتيا 19-كەزەكتى ورتالىق كوميتەتىنىڭ ءبىرىنشى، ەكىنشى، ءۇشىنشى جالپى ماجىلىستەرىنىڭ رۋحىن ۇگىتتەۋدىڭ اتويشىسى بولىپ كەلەدى دەپ ايتۋىمىزعا ابدەن بولادى. ارينە، قازاق ءتىلدى اقپارات مەديالارى دا پارتيا ورتالىق كوميتەتىمەن وسكەلەڭ ءبىر اۋىزدىلىقتى ساقتاۋدى ءوزىنىڭ باستى ارەكەت قىبلاناماسى ەتە ءبىلۋ ارقىلى مىندەتى مەن بورىشىن ورىنداپ كەلەدى.

ۇشىنشىدەن، جاڭا داۋىردەگى ەلىمىزدەگى قازاق اقپارات ىستەرى «4 تانىمدى»، وتە-موتە، ساپ تۇزەۋ تانىمىن كۇشەيتۋى ارقىلى ساياسي جاقتاعى پارتيالىلىعىن تىپتەن كورنەكتەندىردى. پارتيا 18-قۇرىلتايىنان بەرى شي جينپيڭ جولداستى ۇيتقى ەتكەن پارتيا ورتالىق كوميتەتى بۇكىل پارتيانى، بۇكىل ەلدەگى ءار ۇلت حالقىن ىنتماقتاستىرا باستاپ، وراسان زور جەڭىستەرگە قول جەتكىزدى. باس شۋجي شي جينپيڭ پارتيا ورتالىق كوميتەتىنىڭ ۇيتقىسى، بۇكىل پارتيانىڭ ۇيتقىسى. سوندىقتان ۇگىت اقپارات شەبى سانالى تۇردە ەڭ جوعارى ساياسي پرينسيپ جانە ءتۇبىرلى ساياسي قاعيدا ەتىپ، ساياسي تۇرعىدا، ساياسي بەتالىستا، ساياسي پرينسيپتە، ساياسي جولدا پارتيا ورتالىق كوميتەتىمەن وسكەلەڭ ءبىر اۋىزدىلىقتى ساقتاۋى، ۇيتقىنى قورعاۋى كەرەك. پارتيا 18-قۇرىلتايىنان بەرى ەلىمىز قازاقشا اقپارات مەديالارى شي جينپيڭ جولداستى ۇيتقى ەتكەن پارتيا ورتالىق كوميتەتىنىڭ بەلدەلى مەن ورتالىقتانعان ءبىر تۇتاس باسشىلىعىن قورعاۋدا ورتالىق كوميتەتى ۇگىت ءبولىمى مەن اۆتونوميالى رايوندىق پارتكوم ۇگىت ءبولىمىنىڭ ءبىر تۇتاس ورنالاستىرۋلارى مەن تالابى بويىنشا شينحۋا اگەنتتىگى جازعان، تاراتقان حابارلاردى پايدالانۋدى بۇلتارتپاس بورىش، ەڭ العاشقى ۋاقىتتا حابارلاپ ۇلگىرۋدى ماڭىزدى مىندەت ەتە بىلگەن. سونداي-اق، گازەت-جۋرنالدار باس بەتىنىڭ باس ستوندارىن، راديو-تەلەۆيزيالار ماڭىزدى حابارلاردىڭ العاشقى ۋاقىتتارىن، جاڭا مەديالار باس ستوندارىن بەرىپ كورنەكتەندىرۋ سىندى جاقتاردا ەلەۋلى ناتيجەگە قول جەتكىزىپ كەلەدى. ءارقايسى اقپارات مەديالارى اۋدارۋ، رەداكسيالاۋ، سالىستىرۋ، كوررەكتورلاۋ، قاداعالاۋ بارىسىندا ابسۋليۋتتى دۇرىس، جان-جاقتى بولۋىنا، ەشقانداي شالاعايلىق، اعاتتىق كەتپەۋىنە كەپىلدىك ەتىپ كەلەدى.

تورتىنشىدەن، جاڭا داۋىردە ەلىمىز قازاق اقپارات ىستەرى [[2]](#footnote-2) اۆتونوميالى رايوندىق پارتكومنىڭ ءتۇرلى لۋشيان، باعىت-ساياساتتارىن، كەلەلى شەشىمدەرى مەن قىزمەت ورنالاستىرۋلارىن قالىڭ كادرلار مەن حالىق بۇقاراسىنا دۇرىس، تەز جەتكىزۋى، جان-جاقتى، كەڭىنەن ۇگىتتەۋى كەرەك. سوندا عانا پارتيانىڭ وڭىرلىك اقپارات ىستەرى پارتيالىلىق سيپاتىن كەڭىنەن ساۋلەلەندىرە الادى. وسى تۇرعىدان العاندا ورتالىقتىڭ شينجياڭ قىزمەتى جونىندەگى ەكىنشى رەتكى اڭگىمە ماجىلىسىنەن بەرى اۆتونوميالى رايونىمىزداعى قازاقشا اقپارات مەديالارىن قامتىعان بارلىق اقپارات مەديالارى پارتيالىلىعىن بارىنشا كورنەكتەندىرىپ كەلەدى. شىنى كەرەك، اۆتونوميالى رايونىمىزداعى بارلىق قازاقشا مەديالار بۇرىن دا، قازىر دە اۆتونوميالى رايوندىق پارتكومنىڭ كەلەلى شەشىمدەرىن ءوز ۋاقىتىندا حابارلاۋ، ۇگىتتەۋ، جەتكىزۋ، دايەكتى تياناقتاندىرۋ ارقىلى دۇرىس جاماعات پىكىرىنە جەتەكشىلىك ەتىپ، ءوز ىرىقتىلىعىن بارىنشا ساۋلەلەندىرىپ كەلەدى.

بەسىنشىدەن، جاڭا داۋىردە ەلىمىز قازاق اقپارات ىستەرى تۇتاس ەلىمىزدىڭ، وتە-موتە، اۆتونوميالى رايونىمىزدىڭ قوعام ورنىقتىلىعى مەن ۇلتتار ىنتىماعى جالپى جاعدايىنا دۇرىس جاماعات پىكىرىمەن جەتەكشىلىك ەتۋ قىزمەتىنەن كورنەكتەنەدى. اۆتونوميالى رايوندىق پارتكومنىڭ شۋجيى چىن چۋانگو 2017-جىلى 1-ايدىڭ 6-كۇنى شينجياڭ اقپاراتشىلار قوعامنىڭ 7-كەزەكتى القالار كەڭەسىنە قاتىناسقان جالپى ۋاكىلدەرمەن كەزدەسكەندە شينجياڭنىڭ قوعام ورنىقتىلىعى مەن باياندى تىنشتىق باس نىساناسىن ىسكە اسىرۋعا جاماعات پىكىرى جاعىندا پارمەندى قولداۋ كورسەتۋدى باسا دارىپتەدى[7]. مىنە بۇل اۆتونوميالى رايوندىق پارتكومنىڭ اۆتونوميالى رايونىمىزداعى قالىڭ اقپارات ىستەرى قىزمەتكەرلەرىنە قويعان ناقتى تالابى، سونداي-اق، قالىڭ اقپاراتشىلاردى پارتيالىلىق پرينسيپتە تاباندى بولىپ، شينجياڭ قىزمەتىنىڭ باس نىساناسى ءۇشىن ويداعىداي قىزمەت ىستەۋگە شاقىرعانى بولىپ تابىلادى. شينجياڭ قىزمەتىنىڭ باس نىساناسى پارتيا ورتالىعى شينجياڭ قىزمەتىنىڭ ءىس جۇزىندىك جاعدايىنا ساي ورتاعا قويعان كەلەلى ستراتەگيالىق شاراسى. ەندەشە، اۆتونوميالى رايونىمىزداعى قازاقشا مەديالاردى قامتىعان بارلىق اقپارات ىستەرى قىزمەتىنىڭ دە باس نىساناسى بولىپ كەلەدى.

التىنشىدان، جاڭا داۋىردە ەلىمىز قازاق اقپارات ىستەرى ەلىمىزدەگى قازاق حالقىنىڭ ءۇنىن جەتكىزۋى ارقىلى پارتيالىلىعى مەن حالىقشىلدىعىنىڭ بىرلىگىنە قول جەتكىزە الادى. ەلىمىزدەگى قازاق ۇلتى جۇڭحۋا ۇلتتارى ۇلى شاڭىراعىنىڭ ءبىر مۇشەسى، ەجەلدەن بەرى، وتانىمىزدىڭ ۇلى شاڭىراعىنىڭ استىندا جۇڭحۋا ۇلتتارىنىڭ دامۋى مەن ەلىمىز قوعامنىڭ باياندى تىنشتىعى مەن بەرەكەسىنە اسا زور ۇلەس قوسىپ كەلەدى. جاڭا داۋىردە دە سول تاڭداۋلى ءداستۇردى ساۋلەلەندىرە بەرمەك. ەلىمىزدەگى قازاقشا اقپارات ىستەرى قازاق ءتىلدى وقىرماندارعا باعىتتالادى. ياعني، قازاق ءتىلدى وقىرماندارعا پارتيانىڭ ءۇنىن جەتكىزۋمەن بىرگە، قازاق حالقىنىڭ ءوندىرىسى مەن تۇرمىسىنداعى تىڭ جاڭالىقتاردى، سونى وزگەرىستەردى جىرلايدى، سونداي-اق، قازاق وقىرماندارىنىڭ كوكەي تەستى ويلارىن پارتيا مەن ۇكىمەتكە جەتكىزۋدىڭ تەرەزەسى بولۋعا ءتيىس.

جيناقتاپ ايتقاندا، ەلىمىز قازاق اقپارات ىستەرى يدەيالىق جاقتا ماركستىك اقپارات كوزقاراسىنا تاباندى بولۋ، ساياسي جاقتا پارتيا ورتالىق كوميتەتىمەن وسكەلەڭ ءبىر اۋىزدىلىقتى ساقتاۋ، ۇيىمدىق جاقتا پارتيانىڭ باسشىلىعىنا بويسۇنۋ سىندى پارتيالىلىق سيپاتىن اقپارات ىستەرىنىڭ بارلىق سالاسى مەن بۋىندارىنا ءسىڭىرىپ، دۇرىس جاماعات پىكىرىنە جەتەكشىلىك ەتۋدىڭ ىرىقتىلىعىن ساۋلەلەندىرە بىلگەندە عانا پارتيا ورتالىق كوميتەتى مەن باس شۋجي ورتاعا قويعان جاڭا داۋىردەگى مىندەتى مەن بورىشىن ويداعىداي ورىنداي الادى.

**پايدالانعان ادەبيەتتەر:**

[1]《新闻学原理》彭菊华 著 «中国传媒大学出版社» 2014年6月 第1版 257-258页

[2]《新闻理论基础》刘九洲 著 «武汉大学出版社»，2006年3月110—112页

[3] 《新闻媒体走什么样的路，总书记有指示》， 张克平，《传媒1号》微信公众号，2017年 11月1号

«شينجياڭ گازەتى» قازاقشا باسىلىمى 2016-جىلى 2-ايدىڭ 20- كۇنگى سانى [4]

[5] [6] «مىندەت پەن بورىشتى ايقىن تانىپ، قوعامدىق العاباسارلىققا دەم بەرەيىك»، تەگىس زايبەك ۇلى، «اقپارات ارناسى» جۋرنالى، 2016-جىلى 3-سان، 6-بەت.

[7] «شينجياڭ گازەتى» قازاقشا باسىلىمى 2017-جىلى 1-ايدىڭ 8- كۇنگى سانى

اۆتوردىڭ ءادىرىسى: شينجياڭ گازەتى مەكەمەسى قازاق رەداكسياسى.

تەلەفون: 13999948295

1. ءىشىنارا جەكەلەر باسقارۋىنداعى سايتتار مەن ءۇنحات تۇعىرلارىنان باسقا [↑](#footnote-ref-1)
2. بۇل جەردە ورتالىقتاعى قازاقشا اقپارات مەديالارى جانە گانسۋ ولكەسى اقساي قازاق اۆتونوميالى اۋدانىنداعى اقپارات مەديالارى بۇعان قامتىلمايدى [↑](#footnote-ref-2)